Andi Meister

Andi Meister (17. november 1938 Lüganuse – 16. august 2025) oli Eesti insener ja poliitik.

1962. aastal lõpetas Meister Tallinna Polütehnilise Instituudi liiklusteede ja sillaehituse insenerina. Hiljem töötas ta Kohtla-Järve maanteedevalitsuses ning seejärel Eesti NSV Autotranspordi ja Maanteede Ministeeriumi juures. 

Meister liitus Eesti iseseisvusliikumisega, ta oli ERSP liige. 1990–1992 juhtis ta Transpordi- ja Sideministeeriumi avalike suhete osakonda ning seejärel töötas ta lühikest aega Eesti Riigikantseleis, olles peaminister Tiit Vähi abiMida kirjutas Postimees 5 aastat tagasi Postimees, 3. juuli 1997.. 

1992–1994 oli Meister Mart Laari esimese valitsuse teede- ja sideminister ning jätkas samas ametis ka Andres Tarandi valitsuses (1994–1995). 

28. septembril 1994 toimus Estonia katastroof ning Meister määrati õnnetuse järel Eesti-Soome-Rootsi uurimiskomisjoni juhiks; selles ametis oli ta kuni 1996. aastani. Pärast ametist lahkumist avaldas ta 1997. aastal raamatu "Lõpetamata logiraamat: Mayday Estonia III", mis sisaldab tema isiklikke seisukohti ja mõtteid seoses laevahukuga.

2009. aastal avaldas Meister romaani "Valgus olematus aknas", mille käsikiri valmis juba 1987. aastaks.Kohustuslik kirjandus. Berk Vaher ja Andi Meister Vikerraadio, 12. mai 2013. Samuti on Meister tegelenud Lüganuse piirkonna ajaloo uurimisega.

Andi Meister suri 16. augustil 2025. 

Teoseid
Võrkmeetoditest ja nende rakendamise võimalustest teedemajandites, Tallinn: Valgus, 1968.
Lõpetamata logiraamat: Mayday Estonia III, Tallinn: BNS-i Kirjastus, 1997. ISBN 9985883012
Valgus olematus aknas, Tallinn: Pegasus, 2009. ISBN 9789949453108
Üle vaevavete: Purtse jõgi jutustab, Purtse: Purtse Jõe Arenduskeskus, 2011. 

Viited

Välislingid
Andi Meistri isikuloolised andmed (Prabook.com)
Andi Meister tahaks käia Estonia vrakis Postimees, 20. mai 1997.
Andi Meister viitab kaheksa inimese salapärasele kadumisele Õhtuleht, 18. august 1997.
Andi Meister tahaks Estonia katastroofi unustada Eesti Päevaleht, 28. september 1997.
Maalehe rolleri võitis Andi Meister Maaleht, 10. mai 2012.
Baruto andis loosivõidule topeltkaalu Maaleht, 6. juuni 2012. 
Kohustuslik kirjandus. Berk Vaher ja Andi Meister Vikerraadio, 12. mai 2013.

Kategooria:Eesti teede- ja sideministrid
Kategooria:Eesti Rahvusliku Sõltumatuse Partei poliitikud
Kategooria:Eesti insenerid
Kategooria:Tallinna Tehnikaülikooli vilistlased
Kategooria:Sündinud 1938
Kategooria:Surnud 2025